CELEX: 62011CN0122
Language: et
Date: 2011-03-08 00:00:00
Title: Kohtuasi C-122/11: 8. märtsil 2011 esitatud hagi — Euroopa Komisjon versus Belgia Kuningriik

28.5.2011   
            
            
               ET
            
            
               Euroopa Liidu Teataja
            
            
               C 160/12
            
         8. märtsil 2011 esitatud hagi — Euroopa Komisjon versus Belgia Kuningriik
   (Kohtuasi C-122/11)
   2011/C 160/13
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: V. Kreuschitz ja G. Rozet)
   
      Kostja: Belgia Kuningriik
   
      Hageja nõuded
   
   
               —
            
            
               tuvastada, et kuna Belgia Kuningriik kaotas alles alates 1. augustist 2004 elukohanõude, mis takistas nende Euroopa ja EMP kodanike pensionide indekseerimist, kes elasid väljaspool Belgiaga vastastikuse kokkuleppe sõlminud riiki, ning kuna ta ei kõrvaldanud diskrimineerimist, mille tõttu nad kandsid kahju kogu 1. augustile 2004 eelnenud perioodil tulenevalt sellest, et nad olid ilma jäetud osast pensionist, siis on Belgia Kuningriik rikkunud kohustusi, mis tulenevad Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide kooskõlastamise kohta (1) artiklitest 4 ja 7 ning Euroopa Liidu toimimise lepingu artiklist 18 ja artiklist 45, mis määratlevad kodakondsuse alusel diskrimineerimise keelu põhimõtte;
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   Komisjon väidab, et siseriiklikud õigusnormid põhjustavad diskrimineerimist teiste liikmesriikide kodanike suhtes, kuna nendega kehtestatakse vaid viimati nimetatute suhtes nõue elada ühe liikmesriigi territooriumil või riigis, kes on sõlminud Belgiaga vastastikuse kokkuleppe, et nende pensione indekseeritaks ajavahemikus kuni 1. augustini 2004.
   Komisjon väidab veel, et eespool viidatud määrus (EÜ) nr 883/2004 ei näe enam ette nõuet elada ühe liikmesriigi territooriumil selleks, et oleks võimalik tugineda võrdse kohtlemise põhimõttele. Nimetatud määrusega hõlmatud isikud võivad seega taotleda selle põhimõtte kohaldamist isegi siis, kui nad elavad kolmandas riigis. Niisiis ei saa riik enam indekseerida ainult kodanike pensione, vaid peab seda võimaldama ka kolmandas riigis elavatele pensionäridele.
   Viimaseks, komisjoni arvates ei saa tugineda õiguspärasele ootusele, praktilistele raskustele ja finantsmõjule, millele Belgia ametiasutused viitasid selle põhjendamiseks, et muudetud õigusnorme ei ole võimalik tagasiulatuvalt kohaldada.
   
      (1)  ELT L 166, lk 1; ELT eriväljaanne 05/05, lk 72; parandus ELT L 200, lk 1.